OpenLLM-France/wikimedia huggingface dataset:
# Lerma

Lerma zo un anv lec'h e meur a vro.

## Lec'hioù
### Arc'hantina

* Rosario de Lerma, kumun en proviñs Salta
* Departamento Rosario de Lerma, en proviñs Salta
* Valle de Lerma, en proviñs Salta

### Kolombia

* Faro de Lerma, en Patía

### Spagn

* Lerma (Burgos), kumun en proviñs Burgos, Castilla y León

### Italia

* Lerma (Italia), kumun en proviñs Alessandria

### Mec'hiko

* Lerma (Campeche), e stad Campeche
* kumun Lerma, e stad Mec'hiko
* Lerma de Villada, pennlec'h ar gumun usveneget
* Río Lerma, stêr e meur a stad

## Istor

* Dug Lerma, titl spagnol
# Leroy Jethro Gibbs

Leroy Jethro Gibbs zo un dudenn ijinet er stirad skinwel NCIS gant CBS . C'hoariet eo gant Mark Harmon.Gibbs a zo bet mailh-tenner en U.S Marine Corps a-raok dont da vezañ ur poliser en NCIS pe Naval Criminal Investigative Service. Gibbs a zo arbennikaet war an tennañ a-dost pe a-bell, eus ar skipailh ez eo an hini gant ar muiañ a skiant-prenet a-fed feulster. Izili all e skipailh a zo arbennikaet muioc'h war al lodennoù teknikel eus an aferioù fiziet.
Pasianted en deus nemet a-fed melestradurezh, penn ar skipailh eo ha reiñ a ra an urzhioù d'an holl anezho e-penn kentañ pep afer.
Skipailh an NCIS a zo bet kemmet gant an amzer, hag ar c'houlzadoù, o tremen. Er skipailh ez eus Timothy McGee, Ellie Bishop, Nick Torres ha Jacqueline Sloane.
Bez e oa bet ivez Caitlin Todd (lazhet gant ur sponter), Anthony DiNozzo (kuitaet ar skipailh ur wech gouiet en devoa ur verc'h), Ziva David (lazhet goude bezañ kuitaet an NCIS), Alexandra Quinn (kuitaet ar skipailh evit war-dro he mamm) ha Clayton Reeves (lazhet o gwareziñ Abbie Scuito). Leroy Jethro Gibbs a zo bet ganet a-raok 1959 evel ma z'eo bet kadarnaet gant al lodenn eus ar stirad a ro tro da welet amzer dremenet an dudenn gant selloù en a-dreñv goude ma voe lazhet Joan Matteson hag ez eo ar skipailh o klask war al letanant Flores en Afganistan.

## Krouidigezh

Ar produer stiradoù skinwel Donald P. Bellisario n'en devoa ket soñjet e Mark Harmon evit c'hoari an dudenn. Evitañ ne oa ket memes doare den, "[a] flinty type with a strong sense of honor and respect for the military", met cheñchet en deus e soñj ur wech gwelet an aktour dre ur gasedig o c'hoari ur spier e The West Wing.
Bes-produer ar stirad Charles Floyd Johnson a ro e eñvorennoù, "We all looked at that work. And everybody said, 'He's Gibbs.'" Harmon a dremenas ur c'hasting e 2003, ha Bellisario a zisklêrie: "I said, 'Oh, my God, he's Gibbs.' He had matured. He's good-looking in a totally different way than he was as a young guy." Ur wech kroget ar stirad e ouzhpenne "I am so lucky to have Mark Harmon as the lead. You have no idea. This cast is gold. Mark Harmon is a Middle American guy, even if he was raised in Southern California. His values are exactly the same as mine."
# Lerwa

Lerwa :
| Lerwa lerwa, tresadenn gant John Gould. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Anv skiantel ||
| Lerwa Hodgson, 1837 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Lerwa a zo ur genad e rummatadur an evned, bet krouet e 1837 gant an naturour breizhveuriat Brian Houghton Hodgson (1800 pe 1801-1894).

## Spesadoù

N'eus nemet ur spesad er genad-mañ : Lerwa lerwa.

## Notennoù ha daveennoù

* ↑ (en) Roadennoù IOC World Bird List diwar-benn Phasianidae/Lerwa (lennet e-barzh d'an 29 a viz Ebrel 2022).
# Lerma (Italia)

Lerma zo ur gumun en Italia, e Piemonte, e proviñs Alessandria.
# Leros

Leros a zo un enezenn hag ur gumun eus Gres er Mor Kreizdouarel.

## Istor

* Eil brezel bed: Emgann Leros, 3 a viz Gwengolo 1943 - 16 a viz Du 1943.

## Bered ar C'hommonwealth: Leros War Cemetery

| Bro | Niver a vilourion |
| Afrika ar Su | 2 (Tirlu) |
| Kanada | 4 (Aerlu) |
| Rouantelezh-Unanet | 179 |
| Hollad | 183 |
Ur vered ag an Eil Brezel Bed eo. Marvet eo ar vilourion douaret enni e 1943 e-pad Emgann Leros (Eil Brezel Bed). Digoret e voe ar vered gant pennoù luioù ar C'hommonwealth. Enni e voe bodet korfoù deuet eus al lec'hioù-emgann hag eus beredoù sivil ar gumun. Distrujet eo bet dielloù ar re-mañ gant an Alamaned: setu perak n'ouzer ket pelec'h ez resis emañ bezioù eus ul lodenn (17 eus Tirlu ar Rouantelezh-Unanet, unan eus Tirlu Afrika ar Su ) ag ar vilourion beziet enni .

## Dave ha notennoù

* ↑ Milourien eus broioù arall ag ar C'hommonwealth e Lu ar Rouantelezh-Unanet: Afrika ar Su: 1 Rodezia ar Su: 2
* ↑ Tirlu: 162 (55 anezhe chomet dianav) Aerlu:4 Morlu: 13 (3 anezhe chomet dianav)
* ↑ Commonwealth War Graves Commission
* ↑ South Africa War Graves Project
# Igomeg

Ur yezh sepikek-ramouek eus isskourr ar yezhoù ataitek eo an igomeg (igom pe kanggape) komzet gant tro-dro da 1 082 den (1981) e Papoua-Ginea Nevez.

## Gwelet ivez

* Yezhoù sepikek-ramouek
* Yezhoù goamek
# Igor Antón

Igor Antón, ganet d'an 2 a viz Meurzh 1983 e Galdakao (Bizkaia, Euskal Herria), zo ur marc'hhouarner euskarat. Stummet eo bet en e vro gant skipailh Orbea-Olarra a-raok dont da vezañ marc'hhouarner a-vicher evit skipailh Euskaltel-Euskadi. Antón, a vez lesanvet Fuji, en deus gounezet tennadoù menezek war hentoù Tro Spagn (2006, 2010), Tro Romandie (2007, 2010), Tro Suis (2008) ha Tro Kastilha ha León (2010).

## Skipailh

* 2005-2011. Euskaltel-Euskadi
# Igor Efimov (Monako)

Igor Efimov a zo bet ganet e 1960 e Tbilisi Jorjia.
Mestrc'hoarier echedoù jorjian ha soviedat o vevañ e Montecatini Terme (Italia) .
C'hoari a ra e Kleub Echedoù Montecatini Terme (Circolo Scacchistico Montecatinese Surya A.S.D.) hag e Kevre Echedoù Monako.
Mestr Meur eo.
2415 edo e renk Elo d'ar 1añ a viz Meurzh 2011.
Div wezh eo bet Kampion Italia, e Reggio Emilia e 1997 hag e Saint-Vincent e 1998.

## Liammoù diavaez

* E fichenn FIDE ;
* E c'hoari e Chessgames. An teir fartienn a 1941, 1958 ha 1966 n'int ket bet c'hoariet gantañ.
# Igor Setchin

E 1960, e oa ganet Igor Ivanovitch Setchin (ruseg: Игорь Иванович Сечин).
Er bloavezhioù 70 e oa troour evit al lu ruz en Afrika.
Etre 1991 ha 1996 e voe e penn kabined Vladimir Poutin, a oa eil-maer d'ar c'houlz-se.
Abaoe 2004 emañ e penn Rosneft.
# Igor Stravinskiy

Igor Fyodorovitch Stravinskiy (Rusianeg: Игорь Фëдорович Стравинский, Igor' Fjodorovič Stravinskij) (Oranienbaum 17 a viz Even 1882 - New York 6 a viz Ebrel 1971) a oa ur sonaozour rusian (broadelaet Gall e 1934, hag Amerikan e 1945). Lakaet eo da vezañ unan eus ar sonaozourien ar muiañ levezonus eus an XX$^{vet}$ kantved.

## Liammoù diavaez

* Stravinskiy ha Sakridigezh an Nevez-Amzer
# Igor Lukšić

Igor Lukšić (ganet d’ar 14 a viz Mezheven 1976) zo un armerzhour hag ur politikour eus Montenegro. Kentañ ministr ar vro eo abaoe an 29 a viz Kerzu 2010.
# Igor C'henkin

Igor C'henkin a zo bet ganet d'ar 21 a viz Meurzh 1968 e Vladimir (Rusia).
Mestrc'hoarier echedoù alaman.
Mestr Meur Etrebroadel (FIDE) eo abaoe 1992.
Trec'h eo bet e Tournamant Echedoù Andorra e miz Gouere 2006 gant 7 poent diwar 9.
Kemer a reas perzh e Kampionad bedel an echedoù (FIDE) ha skarzhet e voe en eil tro gant Roustam Kasimdjanov.
2 655 edo e renk Elo e miz Gouere 2008.

## Liammoù diavaez

* E fichenn FIDE (e saozneg)
* E c'hoari e Chessgames (e saozneg)
* E c'hoari e 365chess (e saozneg)
# Igorre

Igorre (anv euskarek ofisiel; Yurre e spagnoleg) zo ur gumun eus arvor Bizkaia en Euskal Herria.
# Igoville

Igoville zo ur gumun eus Normandi, en departamant Eure, e kanton Pont-de-l’Arche, war lez ar stêr Eure, adstêr d'ar Seine.
# Frazenn liesrann

Er yezhoniezh e vez implijet an termen frazenn liesrann (saoz: compound sentence) evit komz eus ur frazenn enni div bennlavarenn (pe « kenlavarenn ») d'an nebeutañ met hep islavarenn ebet.
Liammet e vez pep frazenn emren an eil ouzh eben gant stagelloù ha/pe poentadur), da skouer:
    "Mont a rafen met n'hallan ket"
       ( = "Mont a rafen met n'hallan ket mont")
    "Kanañ ha dañsal a reas"
       ( = "Kanañ a reas ha dañsal a reas")
    "Dañsal a raio pe get"
       ( = Dañsal a raio pe ne zañso ket")

## Gwelit ivez

* Frazenn
* Frazenn eeun
* Frazenn gevrennek
* Frazenn gevrennek liesrann
* Rannfrazenn
* Islavarenn
# Frazione

Ur frazione (frazioni el liester), en Italia, zo ur rann-gumun hag ur gêriadenn, enni tiez tost an eil ouzh egile, distag ouzh ar c'hêriadennoù all hag eus ar bourk, a zo pennlec'h ar gumun (« capoluogo »). Klotañ a ra un tamm bennak gant parrezioù Portugal ha Galiza.
Lavaret e vez « località » ivez; en Umbria e lavarer « vocabolo » ivez.
A-wechoù e vez un istor hag ur santimant a gumuniezh er c'hêriadennoù-se
Kalz « frazioni » zo bet savet en amzer ar faskouriezh evit eeunaat ar melestriñ. Alies e oant kumunioù kozh kollet gante o statud.
Gallout a ra ar c'humunioù reiñ un tamm emrenerezh bennak dezho.

### Liammoù diavaez

* Melestradurezh Italia
* Kumun en Italia
# Frañmasonerezh

Ar frañmasonerezh zo un hollad aozadurioù diazezet er breudeuriezhioù mañsonerien e dibenn ar XIV$^{vet}$ kantved. Meur a skourr a zo, n'int ket kuzh daoust d'ar pezh a greder a-wechoù, met n'int ket bet digor atav. Kalz a bolitikerien, ministred, kannaded ha senedourien, zo ezel eus ar frañmasonerezh.

## Liammoù diavaez

* film : Serge Abad Gallardo, ex franc-maçon converti : "La franc maçonnerie est luciférienne"
* https://www.gadlu.info/godf-ratification-de-la-charte-europeenne-des-langues-regionales-ou-minoritaires/
# Frazenn

Er yezhoniezh e vez implijet an termen frazenn (eus ar henc'hresianeg phrásis [φράσις] « komzidigezh, distilh » ; e saozneg : sentence) evit komz eus un unanenn yezh, pe lavar, ennañ peurliesañ ur verb termen (saoz. finite verb).
En ur frazenn glok eeun e kaver ur rener, peurliesañ un anv-kadarn pe ur ger anvheñvel, mui ur prezegad, peurliesañ ur verb pe ur ger verbheñvel. Gant ar yezhoù amrenererel e c'heller sevel frazennoù hep rener ebet avat.
Tammoù frazennoù diglok enne un elfenn bennañ nemetañ a reer rannfrazennoù (pe sintagmoù ; saoz. phrase) anezhe, da skouer ur rannfrazenn verb enni ur verb da elfenn bennañ hag a c'hell talvezout da brezegad ur frazenn glok pe ur rannfrazenn anv, enni un anv-kadarn da elfenn bennañ hag a c'hellfe talvezout da rener ur frazenn glok.
Bez' e c'heller rummata ar frazennoù hervez o framm pe hervez o fal :
Setu unan eus an doareoù hengounel da rummata an doareoù frazenn disheñvel hervez an niver a bennlavarennoù hag islavarennoù enne hag al liammoù etre pep lodenn eus ar frazenn :
enni ur bennlavarenn hep islavarenn ebet ;
enni meur a bennlavarenn liammet an eil ouzh eben gant stagelloù ha/pe poentadur ;
enni ur bennlavarenn mui un islavarenn d'an nebeutañ
An holl doareoù frazennoù pennañ-mañ a c'hell bezañ er stumm nac'hañ pe er stumm kadarnaat :
an doare frazenn implijet an aliesañ, da skouer :
    Mont a ran d'ar gêr
    N'in ket d'ar skol
implijet evit sevel goulennoù peurliesañ pe c'hoazh goulennoù emrespont (saoz. rhetorical question), da skouer :
    Pet den 'zo ez klas ?
    Ha goût a rez piv a oa deuet ?
    N'out ket sot, geo ?
implijet evit sevel estlamadennoù, da skouer :
    Nag a dud sot ez eus dre amañ !
    N'eo ket penn-sot an tamm anezhañ 'ta !
implijet evit reiñ un urzh pe evit kinnig da unan bennak ober un dra, da skouer :
    Kae d'ar gêr
    Arabat mont re vuan
    Na lennit ket an dra-se
A-hendall e reer un diforc'h ivez etre frazennoù reizh (saoz. major sentence pe major sentence) diouzh un tu, enne ur rener hag ur prezegad diouzh un tu ha frazennoù amreizh (saoz. irregular sentence pe minor sentence) diouzh an tu all hervez ma vez enne ur rener hag ur prezegad sklaer pe get.

## Gwelit ivez:

* Frazenn reizh
* Frazenn amreizh
* Rannfrazenn
* Rannfrazenn verb
* Rannfrazenn anv
* Islavarenn
# Frazenn amreizh

Er yezhoniezh e vez implijet an termen frazenn amreizh (saoz: irregular sentence pe minor sentence) evit komz eus un frazenn hep ur rener ha/pe ur prezegad ha na doujont ket da reolennoù boas ar yezhadur, da skouer:
    Frazenn reizh
       "Lenn a ran al levr"
          > "Lenn a rin al levr"
          > "Lenn al levrioù am eus graet"
          > "Ne lennfont ket hon levrioù"
          > hag all
    Frazenn amreizh
       "Mat ar jeu?" (< "Mat eo ar jeu")
          > *"Mat 'oa ar jeu"
          > *"Mat e vo ar jeuioù"
          > *"Ne vo ket bet mat hor jeu"
          > hag all
E-touez ar frazennoù amreizh e kaver frazennoù diverb, da skouer:
    Frazennoù diverb
       "Setu an ti"
       "Nag a dud!"
       "Pebezh genaoueg!"
       "Seul vuioc'h seul welloc'h!"
       "Ma doue!
       "Biskoazh kemendall!"

## Gwelit ivez:

* Frazenn reizh
* Frazenn
# Frazenn eeun

Er yezhoniezh e vez implijet an termen frazenn liesrann (saoz: simple sentence) evit komz eus ur frazenn enni ur islavarenn emren (pe "pennlavarenn") nemeti hep islavarenn stag ebet, da lâret eo n'he deus nemet ur rener hag ur prezegad, da skouer:
    "Kanañ a reas ma breur"
    "Kanañ a reas ma breur er sal-dour"
    "Kanañ ur gwerz a reas ma breur henañ, Pêr"
    "Profañ a reas ma beur ul levr din"

## Gwelit ivez

* Frazenn
* Frazenn liesrann
* Frazenn gevrennek
* Frazenn gevrennek liesrann
* Rannfrazenn
* Islavarenn
# Frazenn gevrennek

Koulz er yezhoniezh evel er yezhadur e vez lavaret frazenn gevrennek ( e saozneg: complex sentence) eus ur frazenn a zo enni div elfenn, da lavarout eo daou verb displeget :
* unan en ul lavarenn dizalc'h (pe "pennlavarenn"),
* un islavarenn (pe meur a hini) staget outi, .
Enebet e vez lavarenn gevrennek ouzh lavarenn eeun, ma n'eus nemet UR verb.
Liammet e vez pep frazenn dizalc'h an eil ouzh eben gant stagelloù.

## Skouerioù

* Al louarn a varv en e groc'hen n'eo ket ur frazenn gevrennek, n'eus nemet ur verb enni, neuze eo ul lavarenn dizalc'h.
* An hini a c'hoarzh re a ouel goude-se zo ur frazenn gevrennek dre ma'z eus daou verb.

## Lavarennoù

En ur frazenn gevrennek ez eus meur a lavarenn, dre ma'z eus meur a verb, da lavarout eo meur a stroll en-dro da bep verb. Bez' ez eus :
* lavarennoù dizalc'h, a zo rannet dre un arouez poentadur bennak, virgulenn, daoubik, trifik...
* islavarennoù, sujet d'ul lavarenn dizalc'h, anvet neuze pennlavarenn; ma vez troc'het an islavarenn diouzh he fennlavarenn ne vo ket reizh hervez ar yezh nag ar yezhadur.

## Yezhoù
### Brezhoneg

E brezhoneg e vez liammet, pe ereet, ar bennlavarenn hag an islavarenn gant gerioù-stagañ, pe stagelloù isurzhiañ. Sed amañ un darn anezho:
* "a", "e", "ma", "na", "pa", "peogwir",
** gant "a" : hag a
** gant "e" : peogwir "e"
** gant "ma" e saver stagelloù e-leizh : abalamour ma, abaoe ma, ... war-zigarez ma.
** gant "mar" .

## Skouerioù
### Saozneg

E saozneg e vez liammet, pe ereet, ar bennlavarenn hag an islavarenn gant gerioù-stagañ, pe stagelloù isurzhiañ. Sed amañ un darn anezho:
* "who", "whom", "whose", "what", "that",
* "because", "if", "since" ...

## Gwelit ivez

* Frazenn
* Frazenn eeun
* Frazenn liesrann
* Frazenn gevrennek liesrann
* Rannfrazenn
* Islavarenn
# Frazzanò

Frazzanò (Frazzanò e sikilianeg) zo ur gumun italian e meurgêr Messina e Sikilia.
# Frazenn gevrennek liesrann

Er yezhoniezh e vez implijet an termen frazenn gevrennek liesrann (saoz: complex-compound sentence) evit komz eus ur frazenn enni div islavarenn emren (pe "pennlavarenn") d'an nebeutañ mui un hep islavarenn stag d'an nebeutañ, da skouer:
    "Ar paotr a oa o chom e Brest, met ar plac'h hag a gave gwell dezhi neutoc'h a c'hlav, a divizas mont da chom da Gemper"
       Islavarennoù emren:
          "Ar paotr a oa o chom e Brest"
          "Ar plac'h a divizas mont da chom da Gemper"
       Islavarenn stag:
          "hag a gave gwell dezhi nebeuto'h a c'hlav"
    "Daoust ha ma oa bet fardet ar boued a aked, ne blijas ket gwall ar c'hig d'am breur, met plijout gwell a reas ar farzh d'am c'hoar neoazh, dezhi hag a gav gwell ar c'hig dre vras"
       Islavarennoù emren:
          "Ne blijas ket gwall ar c'hig d'am breur"
          "Plijout gwell a reas ar farzh d'am c'hoar"
       Islavarennoù stag:
          "Daoust ha ma oa bet fardet ar boued a aked"
          "Dezhi hag a gav gwell ar c'hig dre vras"

## Gwelit ivez

* Frazenn
* Frazenn eeun
* Frazenn gevrennek
* Frazenn liesrann
* Rannfrazenn
* Islavarenn
# Frazenn reizh

Er yezhoniezh e vez implijet an termen frazenn reizh (saoz: regular sentence pe major sentence) evit komz eus un frazenn enni ur rener hag ur prezegad hag a douj he mont-en-dro da reolennoù boas ar yezhadur, da skouer:
    Frazenn reizh
       "Lenn a ran al levr"
          > "Lenn a rin al levr"
          > "Lenn al levrioù am eus graet"
          > "Ne lennfont ket hon levrioù"
          > hag all

## Gwelit ivez:

* Frazenn amreizh
* Frazenn
# Mesitornithidae

Mesitornithidae :
| Monias benschi (ur par). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Mesitornithiformes |
| D'ar vevoniezh e tenn ar pennad-mañ. ||
Mesitornithidae a zo ur c'herentiad e rummatadur an evned, termenet e 1960 gant ar skiantour stadunanat Alexander Wetmore (1886-1978).
Diouzh Doare 7.2 an IOC World Bird List ez a daou c'henad d'ober ar c'herentiad :

## Genadoù (renket diouzh an urzh filogenetek)

* Mesitornis - Bonaparte, 1855 (2 spesad),
* Monias - Oustalet & Grandidier, 1903 (1 spesad).

## Notennoù ha daveennoù

* ↑ (en) Mesitornithidae: Mesites Wetmore, 1960 (1850).
* ↑ (en) Roadennoù IOC World Bird List diwar-benn Mesitornithiformes/Mesitornithidae (lennet e-barzh d'ar 14 a viz gouere 2017).
a vo kavet e Wikimedia Commons.
# Meskl

Meskl :
| Meskl gouez ||
| Rummatadur filogenetek ||
| Riezad : | Animalia |
| Skourrad : | Mollusca |
| Kevrennad : | Bivalvia |
| Daniskevrennad : | Pteriomorphia |
| Anv skiantel ||
| Mytoloida Férussac, 1822 ||
| D'ar vevoniezh e tenn ar pennad-mañ. ||
Ar meskl (unander: mesklenn), anvet a-wechoù "moukled" pe "mouskled", ha lesanvet "begoù bran", a zo ur ger hollek evit ober anv eus blotviled divgrogennek hag a vev er mor peurliesañ, met meskl-dour a vez kavet ivez. Eus ar c'herentiad Mytilidae eo ar meskl a vez savet evit bezañ debret.

## Sellet ivez

* Sevel meskl

## Notennoù ha daveennoù

* ↑ Alan Gwenog Berr, Ichtyionymie bretonne, levrenn 2, p. 247-248.
# Mesmeg

Ur yezh tchadek eus skourr ar yezhoù masek eo ar mesmeg (mesme pe zime) komzet gant tro-dro da 20.120 den e mervent Tchad (1993).
Div rannyezh ez eus:
* ar beroeg (bero)
* ar zamreg (zamre)
Notenn: Implijet e vez an termen zimeg (zime) gant an dud-mañ o-unan evit ober dave d'o yezh-i. Gant ar ermaezidi avat e vez implijet an termnen mesmeg evit difor'chañ ar yezh-mañ diouzh an herdeeg, an ngeteg, ar peveeg hag ar mesmeg.

## Gwelet ivez

* Yezhoù masek
* Yezhoù afrez-aziatek
# Mesmeseg

Ur yezh semitek eus is-skourr yezhoù etiopek ar su eo an mesmeseg (mesmes) komzet gant e Gurage, Hadiyya ha Kambatta en Etiopia.
Tost a-walc'h eo da c'hourageg ar c'hornôg.

## Gwelet ivez

* Yezhoù etiopek
* Yezhoù semitek
# Meskalin

Meskalin a reer eus un danvezenn trezerc’heiat (halukinogen), hec’h efedoù tennet eus ar peyotl, ur gaktuzenn eus ar Meksik.

## Kimiezh

Tost-kar eo d'an adrenalin, dezho an hevelep diazez feniletilaminek, diwar ar fenilalanin. Heñvel dre e aozadur eus an amfetamin.

## Efedoù

Kemmet e vez santadurioù ha merzidigezh an amzer gant an hini a zo dindan efed ar meskalin. A-wezhioù e tegas barradoù anken. Doenoù uhel a c’hell devoudañ kudennoù analiñ.
# Meskleroeg

Ur yezh atabaskek eo ar meskleroeg. (mescalero) komzet gant ur bobl-orin apacheek, ar Veskleroed, o chom bremañ e Annezlec'h an Apacheed Meskleroek (saozneg: Mescalero Apache Reservation) e su-kreiz Mec'hiko Nevez gant Apacheed all eus ar meuriadoù Tchirikahoua ha Lipa.
Tost-tre eo ar meskleroeg d'an tchirikahoueg hag ul liamm pelloc'h ez eus ivez gant an navac'hoeg hag apacheeg ar c'hornôg.

## Gwelet ivez

* Yezhoù atabaskek ar su
* Tchirikahoueg

## Liammoù diavaez

* Annezlec'h an Apacheed Meskleroek
# Meskwakieg

Ur yezh aljek eus isskourr eus yezhoù algonkek ar c'hreiz e oa ar meskwakieg (fox), a veze komzet e Kanada:
Ur yezh varv an hini eo, aet da get en XX$^{vet}$ kantved pa varvas an den diwezhañ a rae ganti.

## Gwelet ivez

* Yezhoù aljek
* Yezhoù algonkek
# Meslay (Calvados)

Kumunioù Bro-C'hall :
| Anv | Meslay |
| Skoed | |
| Lec'hiadur Meslay en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Caen |
| Etrekumuniezh | Communauté de communes de la Suisse Normande |
| Kanton | Thury-Harcourt |
| Kod INSEE | 14414 |
| Kod post | 14220 |
| Maer | Christian de Courseulles |
| Amzer-gefridi | 2008-2014 |
| Gorread | 5,69 km² |
| Led | 48° 57' 24" Norzh |
| Hed | 00° 23' 47" Kornôg |
| Uhelder kreiz | 180 m |
| Uhelder bihanañ | 155 m |
| Uhelder brasañ | 242 m |
| Poblañs hep kontoù doubl | 212 (2009) |
| Stankter | 37 a./km² |
| Lec'hienn ar gumun | |
Meslay a zo ur gumun eus departamant gall Calvados e Bro-C'hall.

## Istor
### XX$^{vet}$ kantved

Eil brezel-bed, 1944-1945 : daou zen nann soudard a varvas e Meslay abalamour d’ar brezel, unan anezhe e miz Even 1944, an hini all e miz Ebrel 1945.

## Monumantoù ha traoù heverk

* Iliz katolik Saint-Cellerin, XIII$^{vet}$ kantved, bet adkempennet meur a wezh
* Ar c’hastell, XVIII$^{vet}$ kantved.

## Armerzh

* Savet e vez saout ha kezeg.

## Emdroadur ar boblañs 1962-2009

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| ? | Meurzh 2001 | Robert Dumesnil | | |
| Meurzh 2001 | Meurzh 2008 | Robert Bonvoisin | digostezenn | |
| Meurzh 2008 | 2014 | Christian de Courseulles | digostezenn | Saver loened |
| N'eo ket anavezet c'hoazh an holl fedoù. |||||

## Notennoù ha dave

* ↑ Mémorial des victimes civiles en Normandie
* ↑ Mémorial des victimes civiles en Normandie
* ↑ EBSSA